Projektszám: 2021-1-HU01-KA131-HED-000062808



**Pályázati felhívás**

**Erasmus+**

**Felsőoktatási munkatársak oktatási célú mobilitására (STA)**

# Várjuk azon kollégák jelentkezését, akik szeretnének részt venni a 2023/2024-es tanévben, (2024. július 31-ig megvalósult mobilitás) az Erasmus program keretében rövid távú oktatói mobilitásban.

# A pályázás előzetes határideje: 2023. december 15.

**A pályázat célja**

Az Erasmus + oktatói mobilitás lényege, hogy az oktatók a küldő egyetemmel szerződéses viszonyban álló külföldi (partner) intézményben oktatási tevékenységet folytatnak egy néhány naptól néhány hétig terjedő időtartamban (2-60 nap utazás nélkül). A fogadó intézmény minden esetben ECHE (Erasmus Charter for Higher Education) tanúsítvánnyal rendelkező felsőoktatási intézmény.

**Pályázati feltételek**

Az intézmény által megszabott feltételek mellett az vehet részt az Erasmus programban:

* aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);
* legalább 1 éve közalkalmazott jogviszonnyal rendelkező teljes- vagy félállású oktatója a Magyar Testnevelési és Sporttudományi Egyetemnek (az időkorlát alól indokolt esetben felmentést adhat az NKI vezetője);
* legalább B2-es nyelvvizsgával rendelkezik a célországban használt munkanyelvből;
* a pályázatában megfogalmazott program egybeesik a szervezeti egység és az egyetem nemzetköziesítési célkitűzéseivel.

A támogatás megítélésekor előnyt élveznek azok az oktatók, akik először részesülnek Erasmus támogatásban.

**Oktatott órák száma: legalább 8 óra/hét (az 1 hétnél rövidebb időszakokra is)**

**Helyszín:** nem lehet a küldő intézmény országa és a lakóhely szerinti ország sem.

Az oktató a pályázatában benyújtott, az érintett felek által jóváhagyott és aláírásukkal elfogadott egyéni **munkaprogram**ot követi.

# Szükséges dokumentumok:

1. Kitöltött pályázati űrlap (a közvetlen munkahelyi vezető által jóváhagyott és a fogadó féllel egyeztetett munkaterv)
2. Mobility Agreement (Staff Mobility for Training)

A Mobility Agreement-et a fogadó intézmény által aláírva és lepecsételve kérjük leadni.

Várjuk a teljes pályázati anyagot a Nemzetközi Kapcsolatok Igazgatósága (NKI) Központi épület A104-es irodájában nyomtatva-aláírva, illetve elektronikusan a sztojalovszky.gabriells@tf.hu

és a koppa.gyorgyi@tf.hu email címre. A jelentkezést csak hiánytalanul kitöltött jelentkezési lap és leadott pályázati dokumentáció esetén tekintjük érvényesnek. A jelentkezők kiutazásáról az NKI és a Nemzetközi Bizottság dönt a rendelkezésre álló források függvényében.

**A programban részt vevő országok**

Az Európai Unió tagállamai (Ausztria, Belgium, Bulgária, Ciprus, Csehország, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország).

Nem EU tagállamként a programban szintén részt vesz: Macedónia Volt Jugoszláv Köztársaság, Izland, Liechtenstein, Norvégia, Szerbia, Törökország.

**A támogatás mértéke**

|  |  |  |
| --- | --- | --- |
| **Fogadó ország** | **1-14. nap (napi)** | **15. - nap (napi)** |
| Dánia, Finnország, Izland, Írország, Liechtenstein, Luxemburg, Norvégia, Svédország+ a 14. régió országai:Egyesült Királyság, Feröer-szigetek, Svájc | 170 € | 119 € |
| Ausztria, Belgium, Ciprus, Franciaország,Görögország, Hollandia, Málta, Németország, Olaszország, Portugália, Spanyolország+ az 5. régió országai:Andorra, Monaco, San Marino, Vatikán | 140 € | 98 € |
| Bulgária, Csehország, Észak-Macedónia, Észtország, Horvátország, Lettország, Litvánia,Lengyelország, Románia, Szerbia, Szlovákia, Szlovénia, Magyarország, Törökország | 110 € | 77 € |
| Partnerországokba irányuló mobilitások (ICM) (kivéve az 5. és 14. régió országai) | 180 € | 126 € |

**Utazási támogatás távolság alapján:**

|  |  |  |
| --- | --- | --- |
| **Távolság** | **Összeg normál utazás esetén** | **Összeg****zöld utazási forma esetén** |
| 10–99 km között: | 23 €/résztvevő | NA |
| 100–499 km között: | 180 €/résztvevő | 210 €/résztvevő |
| 500–1999 km között: | 275 €/résztvevő | 320 €/résztvevő |
| 2000–2999 km között: | 360 €/résztvevő | 410 €/résztvevő |
| 3000–3999 km között: | 530 €/résztvevő | 610 €/résztvevő |
| 4000–7999 km között: | 820 €/résztvevő | NA |
| 8000 km vagy annál több: | 1500 €/résztvevő | NA |

**Megjegyzés:**

* A Nemzetközi Kapcsolatok Igazgatósága az oktatók közvetítésével nem foglalkozik.
* A jelentkező oktatók veszik fel a kapcsolatot azzal az intézménnyel, ahová kiutazni szándékoznak.
* **Konferencián való részvételt a program nem támogat.**
* Javasolt pályázott időszak **5 munkanap.** Sikeres pályázat esetében 5 munkanapra garantált a támogatás, hosszabb pályázott időszak esetében a rendelkezésre álló összeg függvényében kaphat a résztvevő további támogatást.
* **A jövőben minden mobilitást befolyásolhatnak külső körülmények (egészségügyi veszélyhelyzet), ezért tisztelettel kérjük, hogy időben tájékozódjanak az út megvalósíthatóságáról és annak körülményéről.**
* A külföldi utazások megvalósíthatók, de csak az adott célország beutazási rendelkezéseinek, továbbá a mindenkor hatályos hazai járványügyi intézkedéseknek és a küldő, illetve fogadó intézmények irányelveinek, valamint a fogadó intézmény fogadókészségének a figyelembevételével. Ez utóbbit kifejezetten javasoljuk megerősíteni és dokumentálni a mobilitás megkezdése előtt.
* **A** **támogatott személyeknek egyrészt az utazásuk megszervezésének megkezdésekor, másrészt közvetlenül a kiutazás előtt tájékozódniuk kell a célország járványügyi helyzetéről, és amennyiben a célországba történő beutazást a hazai hatóságok, illetve a célország hatóságai nem ajánlják, illetve nem engedélyezik, az utazást el kell halasztani.**